b'\n_START_ARTICLE_\nAlexander Nystr\xc3\xb6m\n_START_PARAGRAPH_\nAlexander Rogatus Nystr\xc3\xb6m (24. toukokuuta 1869 Helsinki \xe2\x80\x93 24. helmikuuta 1926 Turku) oli suomalainen arkkitehti. H\xc3\xa4n suunnitteli useita jugend-tyylisi\xc3\xa4 rakennuksia Turkuun._NEWLINE_Nystr\xc3\xb6min vanhemmat olivat poliisikonstaapeli Gustaf Nystr\xc3\xb6m ja Fredrika Gr\xc3\xb6nroos. H\xc3\xa4n p\xc3\xa4\xc3\xa4si ylioppilaaksi Ruotsalaisesta normaalilyseosta 1888 ja valmistui arkkitehdiksi Polyteknillisest\xc3\xa4 opistosta 1892._NEWLINE_Nystr\xc3\xb6m toimi Turun teollisuuskoulun opettajana 1899\xe2\x80\x931917 ja Turun piirustuskoulun opettajana 1905\xe2\x80\x931917. H\xc3\xa4n oli l\xc3\xa4\xc3\xa4ninrakennuskonttorin apulaisarkkitehtina 1906\xe2\x80\x931923 ja \xc3\x85bo Akademin rakennustekniikan opettajana 1921\xe2\x80\x931926. Viimeksi h\xc3\xa4n toimi l\xc3\xa4\xc3\xa4ninrakennuskonttorin esimiehen\xc3\xa4 vuonna 1926. Nystr\xc3\xb6m oli my\xc3\xb6s Turun kaupunginvaltuuston j\xc3\xa4sen 1902\xe2\x80\x931926._NEWLINE_Alexander Nystr\xc3\xb6m oli naimisissa vuodesta 1898 Emilia Johanna Lindforsin kanssa. Arkkitehti Gustaf Nystr\xc3\xb6m oli Alexander Nystr\xc3\xb6min isoveli.'